Comisia pentru drepturile omului, culte 

şi problemele minorităţilor naţionale 



Către



Comisia pentru muncă şi protecţie socială

AVIZ

asupra propunerii legislative privind tichetele gratuite de masă



În conformitate cu prevederile art.86 din Regulamentul Camerei Deputaţilor, cu adresa nr.50 din 30 aprilie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative privind tichetele gratuite de masă, iniţiată de domnul deputat Adrian Iorgulescu.



Comisia, în şedinţa din 4 iunie 1997, a examinat şi avizat favorabil propunerea legislativă în forma prezentată de iniţiator. 



În conformitate cu art.116 din Regulamentul Camerei Deputaţilor, această propunere legislativă, însă, nu poate fi dezbătută de Cameră în actuala sesiune, deoarece o propunere legislativă având conţinut identic a fost respinsă în cursul prezentei sesiuni.

PREŞEDINTE, 

Marţian Dan 

